มีอาการปวดกระดูกบริเวณซี่โครง ปวดขา และมีตกขาวสีน้ำตาลสองวัน และมีตกขาวสีปกติ แต่ไม่มีกลิ่น ไม่มีอาการเบื่ออาหาร หรือน้ำหนักลด ไม่เคยมีเพศสัมพันธ์ ประจำเดือนมาไม่มากหรือน้อยเกินไป แต่ประจำเดือนเดือนนี้ไม่มา เสี่ยงเป็นมะเร็งปากมดลูกมั้ยคะ
สวัสดีค่ะ หากไม่เคยมีเพศสัมพันธ์ โอกาสที่จะเป็นมะเร็งปากมดลูกนั้นถือว่าน้อยอย่างยิ่ง เนื่องจากโรคมะเร็งปากมดลูก โดยส่วนใหญ่จะเกิดจากการติดเชื้อไวรัส HPV ซึ่งจะติดต่อจากการมีเพศสัมพันธ์ค่ะสำหรับอาการตกขาวมีสีน้ำตาล อาจเกิดจากการมีเลือดเก่าปน ซึ่งอาจเป็นเลือดที่ค้างอยู่ในมดลูกจากประจำเดือนรอบที่แล้วได้ หากหายไปแล้ว ไม่มีออกมาอีก และตอนนี้ตกขาวเป็นปกติแล้ว ก็ไม่ได้อันตรายและจำเป็นต้องทำอะไรค่ะส่วนการที่ประจำเดือนยังไม่มา อาจเกิดได้จากหลายสาเหตุ เช่นมีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้น แนะนำให้รอประจำเดือนไปอีกซักระยะค่ะสำหรับอาการปวดกระดูกซี่โครง ปวดขา ก็ไม่ใช่ลักษณะอาการของโรคมะเร็งปากมดลูกค่ะ โดยส่วนใหญ่เกิดจากการบาดเจ็บของกล้ามเนื้อหรือกระดูกซี่โครงจากการใช้งานมากไป เช่น ยกของหนัก ออกกำลังกายมากไป (ซึ่งก็เป็นเหตุให้ประจำเดือนไม่มาด้วยเช่นกัน) หรือเกิดอุบัติเหตุโนกระแทก เป็นต้น ดังนั้นในช่วงนี้ ควรงดการออกกำลังกายทุกชนิดไปก่อน งดการทำงานหนัก การยกของหนัก และอาจทานยาแก้ปวด เช่นไดโลฟีแนค(diclofenac),ไพรอกซิแคม(piroxicam) เป็นต้น โดยอาจทานร่วมกับยาคลายกล้ามเนื้อ